এ ছাড়া গত ২ জুলাই আপিল বিভাগ হত্যার অভিযোগে করা মামলায় খালেদা জিয়াকে হাইকোর্টের দেওয়া জামিনের ওপর স্থগিতাদেশ বহাল রাখেন। একই সঙ্গে এ মামলায় জারি করা রুল চার সপ্তাহের মধ্যে নিষ্পত্তির জন্য হাইকোর্টকে নির্দেশ দেন। তাই এ দুটি মামলায় হাইকোর্ট থেকে জামিন পেলেও খালেদার কারামুক্তির ক্ষেত্রে কাজে আসেনি। বাকি চারটি মামলায় খালেদার জামিন আবেদনের প্রক্রিয়া এখনো নিম্ন আদালতেই আটকে আছে।